Nisisidadi ou gostu pa vida fásil?
“Nteni um tema ki N kré propoi pa dibati/troka opinion.
Prustituison
Kuzé ki nhos ta pensa ma ta leba um pessoa a entra na mundo di prustituison ? Prazer ? Dinhero? Ambison? Ganansia ? Infidelidadi?
Ami N ka kontra N ka favor, mas N t’atxa ma maioria ê pur dinhero. Ten txeu studanti ki sta na kel vida la pa podi paga skola y també pa djuda familia…. Non so studanti di unversidadi mas studanti di liceu també …. N konxi un menina ki ta fazi kel vida la (ê ta txomado pa otel ora ki ben klienti estranjeru)
Uns anos a-tras tinha um grupo di studanti di Piaget ki staba na kel vida la pa podi paga skola sima es ta fla-ba, mas so ki es era tudu seropositivo so ki “klientes” ka sabia ma es tinha SIDA ( Kel li ê un alerta pa tud’algen)
Ami é um jovem studanti di 24 anos ta dan mágua di odja jovens moda mi na kel vida la … N ta kré fla ma si vida sta-nu mariadu nu ka debi perdi FÉ… Nu debi ora tudu dia ta pidi DEUS pa libranu di prigu y pa djuda nos familia pa ten un vida dignu….Ten txeu skolas di formason y universidadi ki ta djuda djobi manera di paga studu sen kai nes abismu di prustituison.
Ka bu dizanima nau. Nu sabi ma trabadju sta mariado mas kel ki bu atxa si-kré poku ki bu ta ganha ta dau pa kel katxupa pa bu kumi ku bu familia.
Sima ta fladu: gran-gran galinha ta intxi papu.
Un muito abrigadu pa nhos studu"
NOTA
Di akordu ku un studu di CCS SIDA 17% di pesoas ki sta na prustituison na Cabo Verde ê studanti (uns 250 meninas ku rapazis mas numero podi ser mutu + altu pamodi txeu ka ta “asumi). Inda di akordu ku es studo ten un total di 1445 “trabalhadores desexo” na Cabo Verde y maiorira ê mudjer (1331) enkuantu so 114 omi ta ganha vida nes “prufison”.
Pa maioria di mudjer “ prostituison” ê un trabadju “part-time” ja ki grandi parti ten otu trabadju (25% ê empregada doméstika, 21% ê bendidera ambulanti pa alen di es 17 % ki ê studanti) fonte:ok
kea_Latn kea_Latn scn_Latn kea_Latn kea_Latn kea_Latn kea_Latn kea_Latn kea_Latn kea_Latn isl_Latn kea_Latn kea_Latn